Държавен вестник, бр. 38, 2021 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  38
23 
от Администрацията, за да се удостовери съответствие с 1.2.2 до 1.2.7 и да се определят 
условията за експлоатация на плавателния съд, и се изготвя въз основа на информацията, 
съдържаща се в ръководството за експлоатация на маршрута, посочено в глава 18 от 
настоящия Кодекс. 
 
1.9.3 
Преди да издаде разрешително за експлоатация, Администрацията се консултира с 
всяка пристанищна държава, за да получи подробности за всички условия, свързани с 
експлоатацията на плавателния съд в тази държава.   Всички такива условия се посочват от 
Администрацията в разрешителното за експлоатация и се включват в ръководството за 
експлоатация на маршрута. 
 
1.9.4 
Пристанищната държава може да инспектира плавателния съд и да провери 
неговата документация единствено с цел проверка на съответствието с фактите, посочени в 
разрешителното за експлоатация, и условията, свързани с него.  Когато по време на 
проверката се открият недостатъци, разрешителното за експлоатация престава да бъде 
валидно, докато тези недостатъци не бъдат отстранени. 
 
1.9.5 
Разпоредбите на 1.8 се прилагат за издаването и срока на валидност на 
разрешението за експлоатация на високоскоростни плавателни съдове. 
 
1.9.6 Разрешителното за експлоатация на високоскоростни плавателни съдове е на база 
образеца, представен в приложение 2 към настоящия Кодекс.   Ако използваният език не е 
нито английски, нито испански, нито френски, текстът включва и превод на един от тези 
езици. 
 
1.10     Контрол 
 
Разпоредбите на правило I/19 от Конвенцията се прилагат включително и за 
разрешителното за експлоатация на високоскоростни плавателни съдове в допълнение към 
сертификата, издаден съгласно 1.8. 
 
1.11     Еквиваленти 
 
1.11.1 Когато настоящият Кодекс изисква в плавателния съд да бъдат монтирани или 
превозвани определени приспособления, материали, уреди или апарати или техни видове, 
или да бъде извършено снабдяване, Администрацията може да разреши монтирането или 
превозването на всякакви други приспособления, материали, уреди или апарати, или техни 
видове, или да бъде извършено снабдяване, ако установи посредством изпитвания или по 
друг начин, че тези принадлежности, материали, уреди или апарати, или техни видове или 
снабдяване са не по-малко ефективни, отколкото се изисква от настоящия Кодекс. 
 
1.11.2 Когато спазването на някое от изискванията на настоящия Кодекс е непрактично за 
конкретните конструкции на плавателния съд, Администрацията може да замени тези с 
алтернативни изисквания, при условие че се постига еквивалентна безопасност.  
Администрацията, която разрешава това заместване, съобщава на организацията 
подробностите и причините за заместването, които организацията разпространява до 
правителствата членки за сведение. 
 
1.12     Информация, която трябва да се предостави 
 
1.12.1 Администрацията гарантира, че ръководството на компанията, експлоатираща 
плавателния съд, е предоставило на плавателния съд подходяща информация и насоки под 
формата на ръководства, които да позволят безопасната експлоатация и поддръжка на 
плавателния съд.  Тези ръководства включват ръководство за експлоатация на маршрута, 
ръководство за експлоатация на плавателния съд, ръководство за техническо обслужване и 
24 
график за обслужване.  Тази информация се актуализира според необходимостта. 
 
1.12.2 Ръководствата съдържат най-малко информацията, посочена в глава 18, и са 
съставени на език, разбираем за екипажа. Когато този език не е английски, се осигурява 
превод на английски език най-малко на ръководството за експлоатация на маршрута и на 
ръководството за експлоатация на плавателния съд. 
 
1.13     Последващи разработки 
 
1.13.1 В областта на проектирането на високоскоростни плавателни съдове се провеждат 
много научни изследвания и разработки и могат да се появят нови видове плавателни 
съдове с различна геометрия от предвидената при създаването на настоящия Кодекс.  
Важно е този Кодекс да не ограничава развитието и разработването на нови конструкции. 
 
1.13.2 Възможно е да бъде разработена конструкция, която не съответства на 
разпоредбите на настоящия Кодекс. В такъв случай Администрацията определя степента, в 
която разпоредбите на Кодекса са приложими към конструкцията, и, ако е необходимо, 
разработва допълнителни или алтернативни изисквания за осигуряване на еквивалентно 
ниво на безопасност на плавателния съд. 
 
1.13.3 Посоченото по-горе се взема предвид от Администрацията при оценката на 
еквиваленти съгласно Кодекса. 
 
1.14     Разпространение на информация за безопасността 
 
1.14.1 В случай че дадена Администрация разполага с основания да разследва инцидент, 
свързан със плавателен съд, за който се прилага настоящият Кодекс, тази Администрация 
предоставя копие от официалния доклад на организацията, която приканва държавите 
членки да отбележат наличието на доклада и да получат копие от него. 
 
1.14.2 В случай че експлоатационният опит разкрие структурни повреди или повреди в 
оборудването, засягащи безопасността на дадена конструкция, собствениците на 
плавателните съдове информират Администрацията. 
 
1.15     Преглед на Кодекса 
 
1.15.1 Кодексът се преразглежда от организацията през определени интервали, за 
предпочитане не по-дълги от четири години, с цел да се преосмислят съществуващите 
изисквания, за да се отчетат новите разработки в областта на проектирането и 
технологиите. 
 
1.15.2 Когато Администрацията прецени, че дадена нова разработка на конструкция и 
технология е приемлива, тази Администрация може да представи подробности за 
разработката на организацията с цел включване в Кодекса по време на периодичния 
преглед.